নিহতের পরিবার সূত্রে জানা যায়, প্রায় আট মাস আগে লিটনের সঙ্গে তার খালাতো বোন সাবিনা আক্তারের (১৯) বিয়ে ঠিক হয়। পরে শুক্রবার বিয়ের আনুষ্ঠানিকতা শেষে সাবিনাকে উঠিয়ে আনা হয়। নিয়মানুযায়ী রাতে তাদের ফুলসজ্জায় পাঠানো হয়। রাতের কোনো এক সময় লিটন ঘরের বাইরে যায়। রাতে আর ঘরে ফিরে না আসায় বাড়ির লোকজন অনেক খোঁজখুঁজির পর শনিবার ভোরে বাড়ির পাশে একটি গাছে লিটনের ঝুলন্ত মরদেহ পায়। স্থানীয় চেয়ারম্যান-মেম্বার ও এলাকার মাতব্বরদের পরামর্শ অনুযায়ী দুপুরের দিকে লিটনের মরদেহ দাফন করা হয় বলে জানা গেছে।